เช็กอินไทยชนะที่เบาะหลัง ขสมก. บัตรรายเดือนใช้บัตรแทนมือถือ
นายสุระชัย เอี่ยมวชิรสกุล ผอ.ขสมก. เปิดเผยว่า ตามที่ ขสมก.ได้ติดตั้ง QR Code แอปพลิเคชันไทยชนะบนรถโดยสารทุกคันให้ผู้ใช้บริการสแกน เพื่อเก็บข้อมูลการเดินทาง กรณีตรวจพบผู้ติดเชื้อใช้บริการบนรถโดยสาร ก็จะสามารถตรวจสอบย้อนหลังได้ทันทีว่า ผู้ติดเชื้อคนดังกล่าวใช้บริการรถโดยสารคันใด และใช้บริการในเวลาใด โดยผู้ใช้บริการอื่นๆ ที่ใช้บริการในเวลาเดียวกันกับผู้ติดเชื้อจะได้รับ SMS หรือโทรศัพท์แจ้งเตือนว่า มีความเสี่ยงในการติดเชื้อ ซึ่ง ขสมก.ได้ติดตั้ง QR Code ดังกล่าว บริเวณหลังเบาะที่นั่ง และบริเวณผนังด้านข้างภายในรถโดยสารสำหรับผู้ใช้บริการรถโดยสารของ ขสมก.ที่ถือบัตรโดยสารอิเล็กทรอนิกส์ (แบบรายเที่ยว) บัตรโดยสารล่วงหน้าอิเล็กทรอนิกส์ ทุกประเภท และบัตรโดยสารนักเรียน นักศึกษาอิเล็กทรอนิกส์ ที่ลงทะเบียนเรียบร้อยแล้ว สามารถเช็กอินแอปพลิเคชันไทยชนะ ผ่านการชำระค่าโดยสารแบบไร้เงินสด บนเครื่อง EDC ของพนักงานเก็บค่าโดยสารได้ทันที โดยไม่ต้องใช้โทรศัพท์แบบสมาร์ทโฟน สแกนที่ QR Code แอปพลิเคชันไทยชนะ ซึ่งจะช่วยอำนวยความสะดวกให้กับผู้ใช้บริการดังนั้น จึงขอความร่วมมือผู้ใช้บริการเปลี่ยนมาชำระค่าโดยสารแบบไร้เงินสดผ่านบัตรดังกล่าว ซึ่งปัจจุบันบัตรโดยสารอิเล็กทรอนิกส์ (แบบรายเที่ยว) ไม่มีค่าใช้จ่ายในการออกบัตรแต่อย่างใด.
ตามที่ ขสมก.ได้ติดตั้ง QR Code แอปพลิเคชันไทยชนะบนรถโดยสารทุกคันให้ผู้ใช้บริการสแกน เพื่อเก็บข้อมูลการเดินทาง
ไทยชนะ,ขสมก.,ขึ้นรถเมล์,แอปพลิเคชันไทยชนะ,โควิด-19,เช็กอินไทยชนะ,ข่าววันนี้